વેટ વિભાગે પ્રસ્તા‌િવત જીએસટી આવે તે પૂર્વે હેલ્પ લાઇન શરૂ કરી છે. જીએસટીના પ્રથમ પગથિયા તરીકેની કામગીરીમાં વેટના તમામ નોંધાયેલા વેપારીઓનું જીએસટીમાં માઇગ્રેશન કરવાનું હતું. રાજ્યમાં હાલ ૪.૮૦ લાખથી વધુ વેપારીઓ કાયદા અંતર્ગત નોંધાયેલા છે. આ તમામ ડીલરોનું જીએસટીમાં માઇગ્રેશન થવું ફરજિયાત છે. હાલ ચાર લાખ વેપારીઓ જીએસટીમાં માઇગ્રેટ થઇ ચૂક્યા છે, પરંતુુ ૮૦ હજાર વેેપારીઓ એક યા બીજું કારણ આગળ ધરી જીએસટીમાં માઇગ્રેટ નથી થયા. વેપારીઓને નોંધાયેલા મોબાઇલ નંબર પર પણ જાણ કરાઇ છે એટલું જ નહીં, ડિપાર્ટમેન્ટે હેલ્પ લાઇન નંબર શરૂ કર્યો છે. આ નંબર દ્વારા પણ વેપારીઓને જીએસટીમાં માઇગ્રેટ થવા સંબંધે જાણ કરવામાં આવે છે, પરંતુ દોઢ મહિનો વિત્યો હોવા છતાં ડિપાર્ટમેન્ટની વિનવણી એક યા બીજું કારણ આગળ ધરી બહેરા કાને અથડાતી હોય તેવો ઘાટ સર્જાયેલો જોવા મળી રહ્યો છે.